Contextul+istoric

Contextul istoric general. Călătoriile de explorare a teritoriilor îndepărtate nu au reprezentat o noutate absolută pentru Europa secolelor al XV-lea si al XVI-lea. Astfel de explorări fuseseră realizate în Antichitate de fenicieni sau de greci, apoi, în primele secole ale Evului Mediu, de arabi ori de vikingi. Acestea răspundeau curiozitătii legitime a epocii cu privire la lumea înconjurătoare, dar îndeplineau totodată si un rol economic si social important: căutarea de noi resurse, pentru acoperirea nevoilor umane. Vikingii, de pildă, au ajuns în Islanda si Groenlanda iar în jurul anului 1000, au explorat zona Terra Nova din America de Nord, dar fără consecinte notabile pe termen lung. Din secolul al XV-lea, Europa a desfăsurat un proces complex de deschidere către alte orizonturi teritoriale, în urma căruia vaste spatii geografice, altă dată complet necunoscute, aveau să fie descoperite si subordonate dominatiei marilor puteri europene. Mai întâi portughezii si spaniolii, apoi francezii, englezii si olandezii, au contribuit, prin descoperirile geografice efectuate, la formarea imperiilor coloniale si, în cele din urmă, la mondializarea economiei. În plan politic, marile expeditii de explorare din secolele al XV-lea – al XVI-lea au reprezentat, într-o anumită măsură, o prelungire a cruciadelor din secolele anterioare, un răspuns în fata agravării pericolului musulman ilustrat de otomani în Europa. În plan economic, se poate vorbi de o adevărată “foamete monetară” ce caracteriza Europa secolului al XV-lea, aflată în plină expansiune demografică si urbană. Comertul european avea nevoie de monedă, iar aceasta nu putea fi furnizată în cantităti suficiente doar prin exploatarea resurselor continentului. Metalele pretioase, ca si mirodeniile ori produsele de lux (piperul, sofranul, scortisoara, cuisoarele, moscul, ambra, smirna etc.), aduse din fabuloasele tărâmuri ale Orientului Îndepărtat aveau să fie căutate de exploratorii aflati în slujba puterilor europene. Marile descoperiri geografice au fost favorizate de progrese tehnice si stiintifice ale epocii: portulanele, caravela, busola, astrolabul.